*Приложение № 1 от 1 към Решение № 27 от 24.03.2020 г., Протокол № 2, точка 8 на ОбС Хитрино*

**ОБЩИНСКИ СЪВЕТ – ХИТРИНО, ОБЛАСТ ШУМЕН**

**УТВЪРДИЛ:**

**НУРИДИН ИСМАИЛ**

**КМЕТ НА ОБЩИНА ХИТРИНО**

**СТРАТЕГИЯ**

**ЗА ПОДКРЕПА ЗА ЛИЧНОСТНО РАЗВИТИЕ**

**НА ДЕЦАТА И УЧЕНИЦИТЕ**

**В ОБЩИНА ХИТРИНО**

**(2020-2021 г.)**

СЪДЪРЖАНИЕ

[**I. ВЪВЕДЕНИЕ 3**](#_Toc484512256)

[**II. АНАЛИЗ ЗА СЪСТОЯНИЕТО И ГОТОВНОСТТА НА ОБЩИНАТА И ОБРАЗОВАТЕЛНИТЕ ИНСТИТУЦИИ ЗА ОСИГУРЯВАНЕ НА ПОДКРЕПА 3А ЛИЧНОСТНОТО РАЗВИТИЕ 5**](#_Toc484512257)

[**III. ПРЕДИЗВИКАТЕЛСТВА 15**](#_Toc484512258)

[**IV. СТРАТЕГИЧЕСКИ И ОПЕРАТИВНИ ЦЕЛИ**](#_Toc484512258) **15**

[**V. ИНДИКАТОРИ ЗА ПОСТИГАНЕ НА ЦЕЛИТЕ НА СТРАТЕГИЯТА**](#_Toc484512259) **25**

[**VІ. КООРДИНИРАНЕ НА ИЗПЪЛНЕНИЕТО НА СТРАТЕГИЯТА**](#_Toc484512260) **26**

[**VIІ. ФИНАНСОВ РЕСУРС 27**](#_Toc484512261)

**VIІІ. ЗАКЛЮЧЕНИЕ……………………………………………………………………………….27**

# ВЪВЕДЕНИЕ

**1.1.Нормативни основания.**

 **Общинската стратегия за подкрепа за личностно развитие на децата и учениците в община Хитрино (2020-2021г.)** е разработена в изпълнение на разпоредбата на **чл. 197 от Закона за предучилищното и училищното образование (*ЗПУО)*** и **чл. 5 от Наредбата за приобщаващото образование**.

В основата на Общинската стратегия стои Анализа на Община Хитрино за потребностите от подкрепа по чл. 196, ал. 3 от *ЗПУО*, приет от Общински съвет – Хитрино с Решение № 98/ 24.09.2019 г. и Областна стратегия за подкрепа за личностно развитие на децата и учениците /2020-2021/, разработена с решение на Областната работна група-Шумен на 16.12.2019г., включваща представители на Областна администрация Шумен, Регионално управление на образованието - Шумен, Регионална здравна инспекция Шумен, Регионален център за подкрепа на процеса на приобщаващото образование Шумен, Регионална дирекция за социално подпомагане Шумен, общините на територията на област Шумен.

Ориентирана е към реализиране на политики и мерки, които осигуряват правото на достъп до качествено образование, удовлетворяване на образователните потребности и развитието на способностите на всяко дете и ученик. Стратегията е в съответствие с набелязаните цели, приоритети и мерки за подобряване на достъпа и качеството на предучилищното и училищното образование, заложени в международни и национални документи:

- Закон за предучилищното и училищното образование;

- Наредба за приобщаващо образование;

- Закон за закрила на детето

- Национална стратегия за детето.

- Стратегия за намаляване дела на преждевременно напусналите образователната система 2013 – 2020 г.

- Рамка за действие „Образование 2030”: Към приобщаващо и равноправно качествено образование и учене през целия живот за всички.

- Конвенция на ООН за правата на детето (1989) и др.

- Механизъм за противодействие на тормоза и насилието в институциите в системата на предучилищното и училищното образование.

- Механизъм за съвместна работа на институциите за обхващане и включване в образователната система на деца и ученици в задължителна предучилищна и училищна възраст.

- Взаимодействие между институциите в системата на предучилищното и училищното образование и дирекция „Социално подпомагане”.

 Приоритет в политиките свързани с приобщаващото образование е стремежът към премахване на всички форми на изолация в образованието и осигуряване на подкрепа и удовлетворяване на индивидуалните потребности на всички участници в образователно-възпитателния процес.

 Стратегията включва и описание на предизвикателствата, направени въз основа на изводите от Анализа, стратегическите и оперативни цели, необходимите мерки и дейности в областта на подкрепата за реализиране на поставените цели.

**1.2. Общи постановки за подкрепата за личностно развитие (ПЛР) в светлината на Закона за предучилищното и училищно образование и Наредбата за приобщаващо образование.**

Подкрепата за личностно развитие на децата и учениците (обща и допълнителна), която институциите (детските градини, училищата, центровете за подкрепа за личностно развитие и специализираните обслужващи звена) в системата на предучилищното и училищното образование (СПУО) осигуряват, е неразделна част от самостоятелно разработени и прилагани цялостни политики, чиито основни принципи са:

- изграждане на позитивен организационен климат, което изисква създаване на условия за сътрудничество, ефективна комуникация и отношения на загриженост между всички участници в процеса на образование;

- утвърждаване на позитивна дисциплина, основана на мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите, превенция на обучителните трудности и ранното оценяване на риска от тях

- развитие на училищната общност, съгласно идентифицираните предизвикателства, цели и дейности в общинската стратегия за личностно развитие на децата и учениците.

Съгласно чл. 176 на Закона за предучилищното и училищно образование (ЗПУО) подкрепата за личностно развитие се осигурява на всички деца и ученици и цели да осигури:

- съответствие с индивидуалните им потребности

- подходяща физическа, психологическа и социална среда за развиване на способностите и уменията им;

- осъществяване на подкрепа за детето и ученика най-близко до мястото, където живее и учи.

 В съответствие с постановката на чл. 174, ал.1 от ЗПУО осигуряването на подкрепата за личностно развитие на децата и учениците от институциите в СПУО трябва да се осъществява съвместно с държавните и местните органи и структури и доставчиците на социални услуги.

Според чл. 176, ал. 1 от *ЗПУО* и чл. 4, ал. 2 от *Наредбата за приобщаващото образование,* подкрепата за личностно развитие се осигурява на всички деца и ученици, в съответствие с индивидуалните им потребности и има за цел да осигури за децата и учениците подходяща физическа, психологическа и социална среда за развиване на способностите и уменията им.

Редът за предоставяне на обща и допълнителна подкрепа се урежда с *Наредбата за приобщаващото образование*.

Съгласно чл. 171, ал. 1, т. 7 от *ЗПУО*, получаването на обща и допълнителна подкрепа е право на детето и ученика;

Чл. 177, ал. 1 от *ЗПУО* и чл. 4, ал. 1 от *Наредбата за приобщаващото образование* определят два вида подкрепа за личностно развитие – обща и допълнителна.

|  |  |
| --- | --- |
| **Обща** подкрепа за личностно развитие по чл. 178, ал. 1 от *ЗПУО* | **Допълнителна** подкрепа за личностно развитие по чл. 187 от *ЗПУО* |
| Насочена е към развитието на потенциала на всяко дете и ученик. | Насочена е към деца и ученици със специални образователни потребности (СОП), в риск, с изявени дарби, с хронични заболявания, след извършване на оценка на потребностите. |
| 1. екипна работа между учителите и други педагогически специалисти;
2. допълнително обучение по учебни предмети при условията на ЗПУО;
3. допълнителни модули за деца, които не владеят български език (само за детските градини);
4. допълнителни консултации по учебни предмети, които се провеждат извън редовните учебни часове;
5. консултации по учебни предмети;
6. кариерно ориентиране на учениците;
7. занимания по интереси;
8. библиотечно-информационно обслужване;
9. грижа за здравето;
10. осигуряване на общежитие;
11. поощряване с морални и материални награди;
12. дейности по превенция на насилието и преодоляване на проблемното поведение;
13. ранно оценяване на потребностите и превенция на обучителните затруднения;
14. логопедична работа.
 | 1. работа с дете и ученик по конкретен случай;
2. психо-социална рехабилитация, рехабилитация на слуха и говора, зрителна, на комуникативните нарушения и при физически увреждания;
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
4. предоставяне на обучение по специалните учебни предмети за ученици със сензорни увреждания;
5. ресурсно подпомагане за ученици със специални образователни потребности.

Съгласно чл. 81 от ***Наредба за приобщаващо образование,*** допълнителната подкрепа е:**-краткосрочна** (минимум 1 учебна година, максимум – до края на етап на обучение)**-дългосрочна** – повече от един етап или степен на обучение или за целия период на обучение. |

 Основен принцип на ***Закона за предучилищното и училищното образование*** е подкрепата за детето и ученика да се осъществява на ниво най-близко до мястото, където живее и учи. Общата и допълнителната подкрепа за личностно развитие се осигуряват в детските градини, в училищата и в центровете за подкрепа за личностно развитие, а в случаите по чл. 111, ал. 1, т. 1 от *ЗПУО* – в домашни или болнични условия.

# АНАЛИЗ ЗА СЪСТОЯНИЕТО И ГОТОВНОСТТА НА ОБЩИНАТА И ОБРАЗОВАТЕЛНИТЕ ИНСТИТУЦИИ ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ

В анализа са разгледани ключовите фактори и елементи от предоставянето на обща и допълнителна подкрепа за личностно развитие на децата и учениците и изводите за основната насока за бъдещи действия, които следват от силните и слаби страни на настоящата ситуация.

**2.1. Състояние на общинската мрежа от детски градини и училища за учебната 2018–2019 г.**

През учебната 2018-2019 година образователната система в Община Хитрино обхваща:

2 училища- СУ „Д-р Петър Берон“ с.Хитрино и ОУ„Панайот Волов“ с.Живково;

5 детски градини: ДГ „Първи юни“ с. Хитрино, ДГ „Червената шапчица“ с. Тимарево, ДГ „Червената шапчица“ с.Трем, ДГ „Радост“ с.Живково и ДГ „Славейче“ с.Черна**.**

В СУ „Д-р Петър Берон“ с.Хитрино се обучават ученици от 16 населени места, 13 от които са села от община Хитрино и 3 села от община Венец,в ОУ„Панайот Волов“ с.Живково се обучават ученици от 3 населени места.И двете училища са средищни на територията на община Хитрино.

Към детските градини в Хитрино пътуват деца от 12 населени места, в които няма ДГ.

**Предучилищно обучение**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Община Хитрино** | **Брой групи** | **Брой деца презУч.2018/****2019 г** | **Брой деца****2-4 г.** | **Брой деца****5-6 г.** | **Деца със СОП** | **Брой персонал** |
| **Педаг.** | **Непедаг.** |  |
| 1. | ДГ „Първи юни“ с.Хитрино | 2 | 41 | 16 | 25 | 0 | 4 | 4 |  |
| 2. | ДГ „Червената шапчица“ с.Тимарево | 1 | 24 | 14 | 10 | 0 | 2 | 2 |  |
| 3. | ДГ „Червената шапчица“ с.Трем | 1 | 12 | 8 | 4 | 0 | 2 | 2 |  |
| 4. | ДГ„Пролет“ с.Живково | 1 | 13 | 6 | 7 | 0 | 2 | 1.5 |  |
| 5. | ДГ „Славейче“ с.Черна | 1 | 12 | 6 | 6 | 0 | 2 | 1,5 |  |
|  |  ОБЩО: | 6 | 102 | 50 | 52 | 0 | 12 | 9 |  |

Мрежата от детски градини на територията на Община Хитрино съответства на демографските и социално-икономическите промени в областта. Отчитайки средногодишното намаляване на броя на децата, наличния капацитет на детските градини и обхвата на децата, наличната база е достатъчна за пълното обхващане на желаещите да посещават детска градина. Пълняемостта и натовареността на отделните групи и детски градини е различна. В почти всички населени места в община Хитрино (с изключение на с.Хитрино) наличен сграден фонд е с незапълнен капацитет като брой места в детските градини.

Основен проблем за детските градини е малкият брой деца в групите по селата, където се извършва прием на деца на възраст от 2 до 6 години. Слабост в организацията там е невъзможността за отделяне в самостоятелни групи на 5 и 6-годишните деца, подлежащи на задължителна предучилищна подготовка преди постъпването им в първи клас.

Детските градини са на целодневна организация на задължителното предучилищно образование, разполагат с добра материално-техническа база, педагогически кадри и помощен персонал с опит и квалификация, оптимални условия за отглеждане, възпитание и обучение на децата.

В детските заведения се осигурява равен достъп на всички деца за качествено образование, гарантиран е достъпът до добра подготовка на всяко дете за постъпване в училище, създадени са условия за овладяване на книжовен български език в междуетническа среда.

Всички детски градини са общински и се помещават в специално построени сгради за отглеждане и възпитание на децата в предучилищна възраст. Разполагат с достатъчен сграден фонд, отговарящ на условията за цялостен, качествен и пълноценен процес на предучилищно образование.

 Финансирането на детските градини се осъществява от държавния и общинския бюджет. Поради намаляването на децата и въвеждането през последните години на единните разходни стандарти за финансиране според броя на децата, нараства чувствително дофинансирането на детските градини от бюджета на Общината.

 **Училищно образование**

|  |  |  |  |  |  |  |
| --- | --- | --- | --- | --- | --- | --- |
| **Община** **Хитрино** | **Финансиране** | **Общ брой ученици през уч.****2019 г** | **Общ брой паралелки** | **Маломерни паралелки** | **Слети паралелки** | **Брой персонал** |
| **Педаг.** | **Непедаг.** |  |
| СУ„Д-р П.Берон“ | общинско | 214 | 11 | 4 | 0 | 26 | 9 | 35 |
| ОУ „П.Волов“ | общинско | 39 | 4 | 4 | 6 | 7.5 | 3 | 10.5 |
| **Община Хитрино** |  | **253** | **15** | **8** | **6** | **33.5** | **12** | **45.5** |

В началото на учебната 2018-2019 година в училищата на територията на община Хитрино се обучават 253 ученици. Децата, които посещават детска градина са 102.

Децата със специални образователни потребности в началото на 2018-2019 година в училищата са 15. В детските градини нямаме деца със специални образователни потребности.

Демографската характеристика на община Хитрино следва тенденциите на намаляване броя на населението, характерни както за областта, така и за страната в резултат на намаляване броя на родените деца и интензивната емиграция на младите хора в активна възраст.

 Анализът на данните очертава следните проблеми:

* намаляване броя на децата и учениците в резултат на отрицателния естествен прираст и миграцията на населението
* пренасочване на ученици от общинските училища към училища в града.

|  |  |
| --- | --- |
| **Население към** | **31.12.2019 г. с постоянен адрес** |
| **Община** | **Общо** | **В градовете** | **В селата** |
| всичко | мъже | жени | всичко | мъже | жени | всичко | мъже | жени |
| **Хитрино** | 13735 | 6860 | 6875 | - | - | - | 13735 | 6860 | 6875 |

|  |
| --- |
| **Живородени деца по пол към 31.12.2016 г.** |
| **Община** | **Живородени към 31.12.2019 г.** |
| **общо** | **момчета** | **момичета** |
| **Хитрино** | 64 | 30 | 34 |

|  |
| --- |
| **Умирания по пол към 31.12.2019 г.** |
| **Община** | **2019** |
| **Общо** | **Мъже** | **Жени** |
| **Хитрино** | 159 | 100 | 59 |

**2.2. Други институции и доставчици на социални услуги в общината**

 В община Хитрино не функционира **Център за подкрепа за личностно развитие – ЦПЛР.**

Работата с талантливите и даровити деца в свободното им време в областта на науката, изкуството и спорта се осъществява в клубовете, кръжоците и школите в училищата, спортните клубове, читалищата. Над двадесет деца от общината са класирани на регионални и областни състезания, конкурси и олимпиади.

Образованието е един от основните приоритети на Община Хитрино. Изпълнявайки своите правомощия и отговорности общината координира изпълнението на приема на ученици в училищата; обхвата на децата и учениците, подлежащи на задължително образование; поддържането и обновяването на материално-техническата база; организацията на учебния ден в средищните училища; съдейства за развитие на способностите и интересите на децата.

С правилника за отпускане на еднократна финансова помощ на жители на община Хитрино, общинското ръководство подкрепя и подпомага както децата и младежите в неравностойно положение, така и деца и младежи с изявени дарби с еднократно финансово подпомагане, като средствата са осигурени от общинския бюджет.

На територията на Община Хитрино функционират 14 читалища, които предоставят възможност на децата и младите хора да развиват своите интереси, способности и талант в самодейното танцово и музикално изкуство. Разнообразни форми на работа предлагат и читалищните библиотеки.

Пет спортни и 3 футболни клуба в община Хитрино предоставят възможност за активно занимание със спорт на децата и младите хора – шах, тенис на маса, волейбол, футбол.

 Дейностите по превенция на насилието и преодоляване на проблемното поведение в община Хитрино се осъществяват от Местната комисия за борба с противообществените прояви на малолетни и непълнолетни, която работи успешно по организиране и реализиране на инициативи по първичната превенция на територията на общината, чрез дейности алтернативни на детското асоциално и девиантно поведение. За целта са проведени срещи с директори на училища, педагогически съветници, учителите. Привлечени са и родителите като партньори.

 Комисията участва като партньор в провеждането на спортни инициативи, призовавайки, че спортът е най-добрата превенция алтернатива на социално-негативното поведение на подрастващите, организира общински инициативи: “Клас на годината“ за недопускане на безпричинни отсъствия в училище; „От малки-без чашка и дим“ с учениците от начален курс, като ранна превенция срещу употребата на алкохол и цигари. Отпечатани анимирани програми за всяко дете от начален курс в общината; „Детска полицейска академия“ съвместно РУ на МВР-Шумен. Отпечатани и предоставени 100 наръчника за родители „Как да предпазим детето си от престъпление“.

 МК оказва съдействие на образователните институции за обхващане в училище на подлежащите на задължително образование деца и ограничаване на отпадането от училище на деца в криминогенен риск и криминални прояви. Към Комисията има обществен възпитател, който оказват помощ на родителите или на лицата, които ги гледат, за корекции в поведението и когато е необходимо да се предотврати извършването на противообществени прояви.

**2.3. Състав и особености на групата на децата и ученици със специални образователни потребности (СОП).**

**2.3.1. Разпределени по училища:**

|  |
| --- |
| **ИНФОРМАЦИЯ ЗА ДЕЦАТА И УЧЕНИЦИТЕ СЪС СОП В ОБЩИНА ХИТРИНО** |
| **Община** | Село | Училище | Общ брой | Диагноза | Вид на доп. подкрепа |
| интелектуални затруднения | обучителни трудности | физически увреждания  | слухово увреждане | зрителни нарушения | множество увреждания | езиково- говорни нарушения | р-ва от аутистичния спектър | емоционални и поведенчески р-ва | Ресурсно подпомагане | психо-социална рехабилитация | рехабилитация на комуникативните нарушения | рехабилитация на слуха и говора | зрителна рехабилитация |
| **Хитрино** | с. Хитрино | СУ "Д-р Петър Берон" | 11 | 6 | 4 |  |   |   | 1 |  |   |   | 1 | 1 | 1 |   |   |

През учебната 2018-2019 година най-много деца със СОП на ресурсно подпомагане са от групата на интелектуалните задруднения и обучителните трудности.

**2.3.2. Разпределение по класове**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Училище | І Кл. | ІІ Кл. | ІІІ Кл. | ІVКл. | V Кл. | VІ Кл. | VІІ кл. | VІІІ клас | ІХ клас | Х клас | ХІ клас | ХІІ клас |
| СУ „Д-р П.Берон“ |  |  |  |  | 4 | 3 | 3 |  |  | 1 |  |  |

**2.3.3. Разпределение по пол**

|  |  |  |
| --- | --- | --- |
| Училища | бр. момичета от децата и учениците със СОП | бр. момчета от децата и учениците със СОП |
| СУ „Д-р П.Берон“ | 6 | 5 |

**2.3.4.Информация за специалистите, осъществяващи допълнителна подкрепа за личностно развитие на децата и учениците със СОП**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Община** | **ДГ** | **У-ща** | **Рес.****учител** | **Осигурен от:** | **Логопед** | **Осигурен от:** | **Психолог** | **Осигурен от:** | **Рехабилитатор на слух и говора** | **Осигурен от:** | **Уч-л на деца с нар. зрение** | **Осигурен от:** |
| ДГ/училище | регионален център | община | ДГ/училище | регионален център | община | ДГ/училище | регионален център | община | ДГ/училище | регионален център | община |  | ДГ/училище | регионален център | община |
| Хитрино |  | 1 | 1 |  | 1 |  | 1 |  | 1 |  | 1 |  | 1 |  |  |  |  |  |  |  |  |  |

В детските градини и училищата обучението на децата и учениците със специални образователни потребности се подпомага от ресурсен учител съобразно потребностите им. Броят на ресурсните учители се определя от броя на децата и учениците със СОП, от вида на подкрепата и от броя часове за ресурсно подпомагане.

Работата с децата и учениците със специални образователни потребности се организира в училищата и детските градини- там където са- в тяхната образователна среда.

Поради това, че стандартите за приобщаващото образование са в подготовка, ресурсното подпомагане на децата и учениците от Община Хитрино се осъществява от специалисти на Ресурсен център-Шумен: ресурсни учители, психолози, логопеди. Само в СУ „Д-р П.Берон“ тази учебна година работят ресурсен учител, логопед и психолог.

 Досегашната работа и натрупаният опит при провеждането на цялостния образователно-възпитателен процес показва и някои проблеми в обучението на децата и учениците със СОП, които трябва да се преодолеят, за да бъде подкрепата на личностното им развитие по ефективна:

* Все още не се отчитат в достатъчна степен индивидуалните особености на

 всяко дете и насочването на конкретен специалист за неговата интеграция и специална подготовка

* Недостатъчен брой обучени учители
* Недостатъчно финансиране за функционирането на логопедичен кабинет
* Необходимост от психолог в ежедневната работа с децата
* В условията на многобройните групи, в които се интегрират децата със СОП, е затруднена индивидуалната работа, особено в случаите, когато детето е с множество тежки увреждания
* Целодневният престой на децата с тежки увреждания е предизвикателство за тях и останалите

**2.4. Данни за деца и ученици с хронични заболявания – данни за учебната 2018/2019 г.**

|  |  |
| --- | --- |
| Деца с хронични заболявания | 10 |

 **2.5. Данни за деца и ученици с изявени дарби – данни за учебната 2018/2019 г.**

|  |  |
| --- | --- |
| Деца с постижения в областта на науката | 0 |
| Деца с постижения в областта на спорта | 0 |
| Деца с постижения в областта на изкуството | 0 |

**2.6. Брой деца и ученици в риск от социално изключване**

**Деца и ученици в риск**– това са деца, които се нуждаят от помощ и подкрепа за задоволяване на всички потребности при обгрижването им в семейна среда. В зависимост от риска за детето, те се разделят в следните направления:

* деца, живеещи в многодетни и социално слаби семейства, семейства с един родител, лишени от родителски грижи, отглеждани в институции;
* деца, настанени при близки и роднини;
* деца с вид и степен на увреждане;
* деца, отпаднали или в риск от отпадане от училище;
* деца с агресивно поведение и /или жертва на насилие.

**Данните от Дирекция „Социално подпомагане” – отдел „Закрила на детето” показват:**

|  |
| --- |
| **2017/2019 год.** |
| Общ брой постъпили сигнали за деца в риск – 186 броя, от които:  |
| чл. 24 от ЗЗД, за закрила в семейна среда -100бр. |
| чл.26 от ЗЗД, деца настанени в професионални приемни семейства -39 бр. |
| Деца, осиновени – 6 бр. |
| Деца, настанени в ЦНСТ -1бр. |
| Деца, настанени в КЦД – 2 бр. |
| Родили под 18 г. – 3 бр. |
| Деца с увреждания – 16 бр. |
| Деца сираци – 9 бр. |
| Упражнили насилие над деца – 4 бр. |
| Претърпели насилие от деца и възрастни – 9 бр. |

Брой деца и ученици в риск от социално изключване /по данни от училищните ръководства/ е 2 бр. Причини: Липса на постоянен родителски контрол, лоши хигиенни и битови условия, отсъствие на родителите от дома и невъзможност настойниците да оказват контрол. Отдел „Закрила на детето” в Дирекция „Социално подпомагане” – Венец работи по общо 141случая на деца в риск. От общият брой случаи 16 са деца с ТЕЛК и са в ученическа възраст.

Поводът за регистриране на случаите са следствие на медицински проблеми, налагащи рехабилитация, превенции и реинтеграции, деца лишени от родителски грижи и настанени извън биологичните си семейства (близки и роднини, ЦНСТ), деца с емоционално-поведенчески проблеми, деца в риск от отпадане от образователната система.

През 2019 г. има 100 деца, настанени при близки и роднини и 39 деца настанени в приемни семейства на територията на Община Хитрино.

Настаняването на деца при роднини и близки е една от формите на споделена грижа в рамките на разширеното семейство и намира широко приложение през последните години.

При тези деца е необходима подкрепа на хората, които са поели грижа за отглеждане на децата, вместо техните биологични родители. Проблемите се отнасят също допотребностите на децата да получават адекватни грижи и допотребностите на роднините и близките да бъдат подкрепени при предоставяне на грижите за настанените при тях деца.

Институциите в системата на предучилищното и училищното образование предоставят условия за равен достъп до образование за децата и учениците и чрез осигуряване на достъпна архитектурна и физическа среда, достъпност на информацията и комуникацията, достъп до учебните програми и учебното съдържание, разумни улеснения, технически средства, специализирано оборудване и специализирана подкрепяща среда, дидактически материали, методики и специалисти.

Съгласно чл. 105 от Наредбата за приобщаващото образование: достъпната физическа среда включва осигуряване на подходящи условия, използване и прилагане на иновативни подходи и съвременни технологии за архитектурна и физическа достъпност, които в най-голяма степен да отговорят на потребностите на децата и учениците.Достъпът на физическата среда включва изисквания към врати, фоайета, коридори, водещи линии, санитарни помещения, към парапети, предпазни решетки, стълби, рампи, специални асансьори, подходящо осветление и маркировка.

Съгласно чл. 106, ал. 2 от Наредбата за приобщаващо образование, достъпната архитектурна среда в институциите в системата на предучилищното и училищно образование трябва да е съобразена с елементите на сградите и съоръженията със специфични изисквания за различните видове увреждания – предвижване на дълги разстояния, по наклонени повърхности, с технически помощни средства, с водач, качване и слизане по стълби, натискане на бутони за хващане, обсег и достъпност, височина на погледа, както и средствата за сигнализация и информация среда.

 Проблеми, свързани с осигуряването на подходяща физическа среда:

* Сградите на детските градини и едното училище не разполагат с рампа и асансьор, неприспособени са стълбищата и сервизните помещения за децата с увреждания;
* Липсват оборудвани методични кабинети в детските градини и основното училище.

 Образователните институции на територията на община Хитрино се помещават в сгради, които са специално построени за отглеждане, възпитание, социализация и обучение на децата и учениците и разполагат с достатъчен сграден фонд, отговарящ на условията за цялостен, качествен и пълноценен педагогически процес. През последните години, чрез реализиране на проекти и програми, са направени подобрения, свързани с функционалността на материалната база. Училищата на територията на общината разполагат с добра материална база, състояща се от класни стаи, кабинети по отделни дисциплини и компютърни кабинети. В СУ „Д-р П.Берон“ има обособен кабинет за ресурсно подпомагане, оборудван с компютри, нагледни средства, учебни помагала и дидактични материали.

Вземат се мерки постепенно да се подобрява енергийната ефективност на сградите, да се благоустрояват дворните пространства, както и да се изгражда достъпна архитектурна среда.

**SWOT АНАЛИЗ**

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| **ИКОНОМИЧЕСКИ, ТЕХНОЛОГИЧЕСКИ И ФИНАНСОВИ ФАКТОРИ** |
| Наличие на действащ механизъм за финансиране на делегираните от държавата дейности и местни дейности | Недостатъчен финансов ресурс |
| Финансиране, основано на единни разходни стандарти за издръжка на дете и ученик с делегирани бюджети във всички училища | Недостатъчно собствени приходи |
| Редовно финансиране, гарантиращо финансова стабилност на институциите | Нисък/недостатъчен стандарт за 1 ученик, който в рамките на една бюджетна година не се актуализира в съответствие с реалната пазарна икономика на доставките, услугите, материалите |
| Прилагане на Системи за финансово управление и контрол | Недостиг на средства за капиталови ремонтни дейности |
| Реализиране на програми за енергийна ефективност и модернизация на материалната база на училищата и детските градини | Недостатъчно модернизирана материална база – спортни площадки и физкултурни салони, специализирани кабинети |
| Участие в проекти и национални програми  | Недостиг на средства за закупуване и обновяване на остарелите технически средства |
| Внедрени съвременни технически средства за управление, обучение и комуникации | Ограничен достъп до услуги в подкрепа на личностното развитие на учениците от селата |
| Разнообразие от съвременни учебно-технически средства за реализиране на образователно-възпитателните дейности | Намаляване средствата, постъпващи в общините като първостепенен разпоредител на бюджет за финансиране на образователните институции, поради намаляващ брой ученици  |
| Наличие на софтуерни продукти и програми за финансово обслужване и отчетност на дейността и др. документация съгласно нормативните изисквания | Намаляване средствата, постъпващи в общините за обезпечаване на здравните кабинети към училищата и детските градини с медицински специалисти |
| Наличие на изградена система за охрана. |  |
| Засилени мерки за контрол наотсъствията и успеха на учениците |  |
| **СОЦИОКУЛТУРНИ ФАКТОРИ** |
| Въведена задължителна предучилищна подготовка на децата на 5 г.и 6 г. | Демографски и миграционни проблеми |
| Разработена система от мерки за осигуряване на достъпа до образование – безплатен транспорт; безплатни учебници и учебни помагала за всички ученици от I до VII кл.; безплатни закуски І-ІV клас. | Необходимост от оптимизация на образователната мрежа в съответствие с демографските проблеми |
| Медицинско обслужване на децата - изградени здравни кабинети в учебни и детски заведения | Обучение в маломерни и слети паралелки, затрудняващо обучението |
| Създадени условия и възможности за стимулиране постиженията на даровитите деца в различни дейности, в т. ч. и спорта. | Недостатъчна допълнителна работа в училищата с изоставащи и надарени ученици |
| Прилагане на иновативни методи на работа в училища и ДГ. | Засилващ се дисбаланс в териториално разпределение на населението - съсредоточаване на хората в активна възраст в града и застаряването на населението в селата. |
| Създадени са условия за удовлетворяване интересите, желанията и потребностите за личностно израстване и реализация на децата и учениците в свободното от учене време | Липса на Центрове за подкрепа за личностно развитие |
| Създадени разнообразни условия за изява и участия в конкурси, конференции, олимпиади, спектакли, състезания, празнични програми, изложби, открити занимания за всяко дете и ученик, участващо във формите на извънкласна дейност. | Ниска заинтересованост на родителите от потребностите на децата им и от необходимостта от подкрепа и мотивиране за образование |
| Разработване на индивидуален учебен план и индивидуални учебни програми на учениците със СОП и успешното им социализиране | Липса на достъпна архитектурна и физическа среда, специализирано оборудване и специализирана подкрепяща среда |
| **ТРУДОВИ РЕСУРСИ** |
| Медицинско обслужване на децата - изградени здравни кабинети в учебни и детски заведения. | Недостатъчен брой обучени учители за работа с деца със СОП. |
| Мотивиране на директори, учители и ученици  | Липса на млади педагогически кадри  |
| Наличие на педагогически персонал с висока лична квалификация | Недостатъчно познаване на нормативната уредба от страна на част от педагогическия персонал |
| Голям брой преподаватели, преминали обучение в различни обучителни курсове и семинари. | Недостиг на мотивирани педагогическикадри с добра подготовка ипрофесионална квалификация |
| Повишаване на квалификациите ипрофесионалната компетентност напедагогическите специалисти | Недостатъчен щат педагогически персонал и други специалисти за обезпечаване на допълнителна подкрепа за личностно развитие на деца и ученици |
| **ЗАКОНОДАТЕЛСТВО** |
| Наличие на нов Закон за предучилищното и училищното образование | Голям обем подзаконови нормативни актове, без конкретни указания и процедури по прилагането им |
| Разработени подзаконови нормативни документи | Не са разработени и въведени ДОС за физическата среда и информационното и библиотечно осигуряване и за финансиране на институциите |
| Утвърдени правила за прием в първи клас и създадена организация за целодневно обучение. | Задължение по прилагане на специфични нормативни актове, непряко касаещи системата на образование |
| Утвърдена наредба за записване, отписване и преместване на децата в предучилищна възраст | Неправилно разпределени отговорности между местните и централните органи на властта |
|  | Липса на координация между институциите във връзка с изготвяне и прилагане на нормативни документи |
| **ВЪЗМОЖНОСТИ** | **ЗАПЛАХИ** |
| Осигуряване на качествена образователна структура – институции на предучилищното обучение, общото, профилираното и професионалното образование. | Изменения в законовата уредба. |
| Обучение на педагози, педагогически съветници за работа по проблемите на ученическата агресия и формиране на социални умения у подрастващите. | Недостигащи финансови средства за осигуряване на подходяща образователна среда, съгласно държавните образователни стандарти. |
| Квалификация на учителите за работа с деца и ученици в риск от отпадане. | Бързо променяща се образователна инфраструктура |
| Подобряване на здравословното хранене  | Голям брой отсъствия на ученици от училище – заплаха от отпадане на учениците от училище |
| Осигуряване на разнообразие от съвременни учебно-технически средства за реализиране на образователно- възпитателния процес;  | Миграция на семействата и демографски проблеми |
| Предоставяне на допълнителна подкрепа за личностно развитие на деца със специални образователни потребности, с изявени дарби, в риск от социално изключване, отговаряща на новите предизвикателства; | Увеличаване на относителния дял на децата в неравностойно социално положение, поради ниския социално икономически статус на населението |
| Разработване на Общински стратегии и Планове за подкрепа за личностно развитие на децата и учениците  | Трайна тенденция на обучение в маломерни паралелки в определени населени места |
| Създаване на повече и по-разнообразни стимули за деца с изявени дарби | Извършване на оптимизация в системата на пуо и освобождаване на педагогическите специалисти; |
| Усъвършенстване на системата на делегирани бюджети и на механизмите за диференциране на единните разходни стандарти; | Намаляване на броя на учениците |
| Подобряване на здравословното хранене  | Голям брой отсъствия на ученици от училище – заплаха от отпадане на учениците от училище |
| Осигуряване на разнообразие от съвременни учебно-технически средства за реализиране на образователно- възпитателния процес;  | Миграция на семействата и демографски проблеми |
| Предоставяне на допълнителна подкрепа за личностно развитие на деца със специални образователни потребности, с изявени дарби, в риск от социално изключване, отговаряща на новите предизвикателства; | Увеличаване на относителния дял на децата в неравностойно социално положение, поради ниския социално икономически статус на населението |
| Разработване на Общински стратегии и Планове за подкрепа за личностно развитие на децата и учениците  | Трайна тенденция на обучение в маломерни паралелки в определени населени места |
|  | Деца и ученици поверени на грижите на близки и роднини |

# ПРЕДИЗВИКАТЕЛСТВА

Ключовите предизвикателства в периода на първата Общинска стратегия за подкрепа за личностно развитие на децата и учениците в община Хитрино са свързани с прехода към нова философия и организация на грижата за индивидуалните потребности на всяко дете и ученик, изразени в нова нормативна уредба. Успешното прилагане в практиката на духа, организацията и процедурите, изисквани от *Закона за предучилищното и училищно* *образование* и *Наредбата за приобщаващото образование* поставят следнитепредизвикателства:

3.1. Нормативните промени изискват преобразуване на институции,дава се възможност завъзникване на нови институции, променят се задачите на съществуващите институции, променят се взаимоотношенията между институциите. Тези многопосочни промени следва да се осъществят по начин, който осигурява непрекъснатост на грижата за децата и учениците и институциите да получат необходимата подкрепа в преходния период.

3.2. Новите задачи на институциите и на педагогическите специалисти изискват нови компетентности, нов поглед на педагогическите специалисти върху собствената им работа. В училищата и детските градини са необходими и нови специалисти, с които ще се разшири и кръгът на участниците в екипната работа, която е основен подход в приобщаващото образование.

3.3. Реформата в предучилищното и училищно образование е свързана и с промени във финансирането на дейностите за обща и допълнителна подкрепа на децата и учениците.

3.4. Осъществяването на ценностите и на организацията на приобщаващото образованиеизисква просветеност на родителската общност, чувствителност на обществото към проблемите на децата и учениците, разбиране за отговорностите на всички и за необходимата толерантност и търпимост.

# СТРАТЕГИЧЕСКИ И ОПЕРАТИВНИ ЦЕЛИ

**СТРАТЕГИЧЕСКА ЦЕЛ:**

Осигуряване на обща и допълнителна подкрепа за личностното развитие на всяко дете и ученик в община Хитрино, съобразно неговите потребности. Изграждане и развитие на системата за предоставяне на обща и допълнителна подкрепа на децата и учениците от община Хитрино. Утвърждаване на приобщаващото образование като част от процеса на модернизация на българската образователна система.

**ОПЕРАТИВНИ ЦЕЛИ:**

1. Осигуряване на подходяща физическа, психологическа и социална среда за учене и развитие на способностите и уменията на децата и учениците, в съответствие с индивидуалните образователни потребности.

2. Повишаване капацитета на човешките ресурси за осигуряване потребностите на всички деца и ученици.

3. Организационно развитие на институциите в системата на предучилищното и училищно образование за ефективно интегриране на целите, принципите, подходите и процедурите на новата нормативна уредба за приобщаващо образование.

4. Подобряване на материалните условия и достъпност на средата за обучение на деца и ученици със специални образователни потребности в институциите в системата на предучилищното и училищно образование.

5. Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика, осигуряване на обществената информираност и съпричастност към целите на приобщаващото образование.

**МЕРКИ ЗА ПОСТИГАНЕ НА СТРАТЕГИЧЕСКАТА И ОПЕРАТИВНИТЕ ЦЕЛИ**

**ОПЕРАТИВНА ЦЕЛ 1.**

**Осигуряване на подходяща физическа, психологическа и социална среда за учене и развитие на способностите и уменията на децата и учениците в съответствие с индивидуалните образователни потребности.**

**Мярка 1.1. *Оценяване на индивидуалните потребности на децата и учениците и определяне на необходимостта от обща или допълнителна подкрепа чрез:***

1.1.1. Изграждане на добре функционираща система за предучилищно и училищно образование за обезпечаване на общата и допълнителната подкрепа за личностно развитие, която се осигурява там, където са детето и ученикът – в детските градини и в училищата.

1.1.2. Определяне на координиращ екип в ДГ и в училищата в началото на всяка учебна год.

1.1.3. Осигуряване на обща подкрепа за личностно развитие в детската градина и училището чрез екипна работа на учителите и другите педагогически специалисти, включваща и превенцията на обучителните затруднения.

1.1.4. Ранно оценяване от педагогическите специалисти в детската градина на потребностите от подкрепа за личностно развитие на децата от 3 години до 3 години и 6 месеца: ранно оценяване (скрининг) на развитието на детето и на риска от обучителни трудности, определяне на необходимостта от допълнителни модули по български език за децата, които не владеят български език и идентифициране на нуждата от оценка на потребностите за допълнителна подкрепа.

1.1.5. Извършване на оценка на риска от обучителни затруднения на децата на 5 и 6 годишна възраст в рамките на установяването на готовността на детето за училище, като се отчита физическото, познавателното, езиковото, социалното и емоционалното му развитие и ранно оценяване чрез скриниг за определяне на риск от възникване на обучителни затруднения на децата от предучилищна възраст.

1.1.6. Прецизиране на степента и вида на увреждане на конкретно дете, определяне на достатъчния брой часове за ресурсно подпомагане и на необходимата работа с други специалисти като психолог, логопед, рехабилитатор и др.

**Мярка 1.2*. Осигуряване на обща подкрепа на децата и учениците с обучителни трудности в образователните институции.***

1.2.1. Организиране на консултации и допълнително обучение на учениците по съответните учебни предмети, идентифицирани като затрудняващи ученика.

1.2.2. Осигуряване на допълнително обучение по български език за деца и ученици, за които българският език не е майчин.

1.2.3. Осигуряване на логопедична подкрепа като превенция на последващи обучителни затруднения.

1.2.4. Оказване на педагогическа и психологическа подкрепа за преодоляване на трудности в обучението, процеса на учене и комуникацията в учебна среда, включително осъществяване на взаимодействие с родителите.

1.2.5. Прецизиране на степента и вида на увреждане на конкретно дете, определяне на достатъчен брой часове за ресурсно подпомагане и за работа с други специалисти като психолог, логопед, рехабилитатор и др.

1.2.6. Използване на различни методи и подходи (интерактивни, групови, индивидуални, практически) в учебния процес, с цел придобиване на знания и умения за учене, социални умения и поведение.

1.2.7. Обновяване на библиотечния фонд в училищата и детските градини.

1.2.8. Модернизиране на компютърните кабинети в училищата.

1.2.9. Обновяване на учебно-техническото оборудване в детските градини и училищата.

1.2.10. Осигуряване на достъп на децата и учениците до медицинско обслужване и програми за здравно образование и здравословен начин на живот.

1.2.11. Организиране занимания по интереси в детските градини, училищата и центровете за подкрепа за личностно развитие чрез различни организационни педагогически форми – клуб, състав, ансамбъл, секция, отбор, хор, школа, извън дейностите, планирани в ПИГ в училищата.

1.2.12. Включване на децата и учениците в организирани обучителни, творчески, възпитателни, културни, спортни и туристически дейности през ваканциите.

**Мярка 1.3. *Осигуряване на допълнителна подкрепа на децата и учениците в образователните институции.***

1.3.1. Създаване на екип за подкрепа за личностно развитие в детската градина или в училището за допълнителната подкрепа, въз основа на извършената оценка на индивидуалните потребности.

1.3.2. Създаване на Регионален екип за подкрепа за личностно развитие на децата и учениците със специални образователни потребности към Регионален център за подкрепа на процеса на приобщаващото образование - Шумен за оценка на индивидуалните образователни потребности и одобряване на допълнителната подкрепа.

1.3.3. Взаимодействие между екипите за подкрепа за личностно развитие (ЕПЛР) в детските градини и училищата с регионалния екип за подкрепа за личностно развитие (РЕПЛР) в РЦПППО, във връзка с одобряването или не на оценките на ЕПЛР или извършване на оценка в образователни институции, които нямат експертен капацитет за създаването на пълни екипи.

1.3.4. Разработване на индивидуален учебен план и индивидуални учебни програми за ученици със специални образователни потребности и за ученици с изявени дарби.

1.3.5. Прилагане и използване на разнообразни методи, техники и стратегии за преподаване, обучение, възпитание, учене и мотивиране на децата и учениците със СОП.

**Мярка 1.4. *Планиране и реализиране на дейности за превенция на тормоза и насилието, както и дейности за мотивация, реакция и преодоляване на проблемно поведение и нарушения на дисциплината от деца и ученици в образователните институции.***

1.4.1. Изготвяне съвместно с учениците на правила за поведението им в паралелката или групата.

1.4.2. Разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове.

1.4.3. Планиране и реализиране от образователните институции на ефективни дейности за партньорство с родителите.

1.4.4. Планиране и реализиране от образователните институции на дейности по превенция и интервенция, въз основа на Механизма за противодействие на училищния тормоз между децата и учениците в училище.

1.4.5. Провеждане на превантивни кампании срещу агресията и тормоза в образователните институции.

1.4.6. Използване на общинските спортни бази за организиране на спортни дейности на ниво населено място и община, утвърждаване на принципите на честната игра и ненасилие.

1.4.7. Запознаване с и прилагане на нови подходи за справяне с гневните изблици и напрежението, решаване на възникналите проблеми и конфликтните ситуации без провокиране на ново напрежение, проучване и установяване какво се крие зад проблемното поведение на децата и учениците.

1.4.8. Формиране у децата и учениците на умения за общуване, чрез използване на игрови методи и техники.

1.4.9. Прилагане в образователните институции на ефективни форми и методи за комуникация между училището и семейството.

1.4.10. Обобщаване и анализ на данни за наложените санкции на учениците по класове и видовете санкции за съответната учебна година, както и реализирани мерки.

1.4.11. Информираност на родителите относно изискванията на Наредбата за приобщаващото образование за отсъствията на учениците от учебни занятия и ролята на родителите в процедурите по налагане на санкции, както и за правата и задълженията им при работа на екипа за подпомагане на детето и ученика.

**Мярка 1.5. *Осигуряване на допълнителна подкрепа на децата и учениците с хронични заболявания в образователните институции.***

1.5.1. Проучване и оценка на индивидуалните потребности и способности на децата и учениците с хронични заболявания.

1.5.2. Осигуряване при необходимост на съответните грижи за социализация и равен достъп до качествено образование на децата и учениците с хронични заболявания.

1.5.3. Назначаване и осигуряване при необходимост на специализиран персонал за предоставяне на качествена допълнителна подкрепа за децата и учениците с хронични заболявания.

1.5.4. Осигуряване при необходимост на обучение на персонала в образователните институции, в които се обучават и възпитават деца и ученици с хронични заболявания, нуждаещи се от допълнителна подкрепа.

**Мярка 1.6. *Осигуряване на допълнителна подкрепа на децата и учениците в риск и от уязвими общности.***

1.6.1. Гарантиране на равни шансове на всички деца от уязвими общности за ранно детско развитие.

1.6.2. Осигуряване на подкрепа за ранното детско развитие в семейна и общностна среда.

1.6.3. Стимулиране посeщаемостта в детски градини.

1.6.4. Осигуряване на достатъчна ранна подготовка за училище.

1.6.5. Обхващане и превенция на отпадането от училище на деца и ученици от уязвими общности.

1.6.6. Прилагане на разнообразни форми и програми за работа с деца с трудности и дефицити в обучението и отпаднали от училище с цел тяхната реинтеграция.

1.6.7. Стимулиране на младежи и родители от уязвими етнически малцинства за средно и висше образование.

1.6.8. Повишаване обхвата на допълнителната подкрепа за децата и учениците в риск чрез:

1.6.8.1.Осигуряване на необходимите специалисти за предоставяне на качествена допълнителна подкрепа на деца и ученици в риск в детските градини и училищата от област Шумен.

1.6.8.2.Осигуряване на обучения на екипите за подкрепа за личностно развитие, предоставящи допълнителна подкрепа за деца и ученици в риск.

1.6.8.3.Подобряване на партньорството между институциите от системата на предучилищното и училищното образование и доставчиците на социални услуги в общността за предоставяне на качествена допълнителна подкрепа за деца в риск.

**Мярка 1.7. *Осигуряване на възможности за разнообразна личностна изява на всички деца и ученици като средство за мотивиране и позитивна самооценка и на ученици със СОП***

1.7.1. Организиране на училищно ниво и общинско ниво на спортни празници и състезания.

1.7.2. Организиране на училищно и общинско ниво на тържества с участието на деца и ученици.

1.7.3. Участие на деца и ученици в изяви на читалищата по населени места.

1.7.4. Дейности с активното участието на ученици-доброволци.

1.7.5. Организиране на публични изяви на групите за извънкласни дейности.

1.7.6. Отбелязване на Международния ден на хората с увреждания чрез различни изяви.

1.7.7. Участие на ученици в конкурси, организирани на територията на община Хитрино.

**Мярка 1.8. *Осъществяване на дейности на образователните институции и общината за подкрепа на дарбите и талантите на децата и учениците. Прилагане на системи за награждаване и поощрения* *на училищно, общинско и областно ниво.***

1.8.1. Насърчаване на творческите заложби и потребности на деца с изявени дарби и подкрепа на талантливите деца чрез Програма на мерките за закрила на деца с изявени дарби.

1.8.2. Прилагане на система за поощрения и награди от образователните институции за изявени ученици на училищно и общинско ниво.

1.8.3. Организиране на летни занимания по интереси за деца от 7 до 18 години - временно действащи групи през ваканциите в читалищата.

1.8.4. Осигуряване на допълнителна подкрепа за личностно развитие на деца и ученици с изявени дарби.

1.8.5. Учредяване на морални и материални награди за децата и учениците на училищно и общинско ниво при:

- постигнати изключителни успехи в учебната дейност и за върхови постижения и класиране на призови места при реализирането на изследователски проекти в конкретни предметни области, на творчески проекти или на проекти, свързани с иновации в образованието;

- класиране на призови места и получаване на отличия за значими постижения в национални и международни състезания, олимпиади, конкурси, фестивали и други форуми за изява на способностите в областта на науките, технологиите, изкуствата и спорта;

- прояви на гражданска доблест и участие в доброволчески или благотворителни инициативи или при участие в дейности и значими прояви за приобщаване на децата и учениците към непреходните национално значими идеали и ценности, както и за утвърждаване на европейските ценности и сближаването на европейските народи.

**Мярка 1.9. *Осъществяване на дейности на Центъра за кариерно ориентиране по отношение консултиране на учениците за професионално ориентиране и реализация.***

1.9.1. Кариерно консултиране на ученици, на които предстои преминаване в следваща образователна степен или към пазара на труда.

1.9.2. Организиране и провеждане на Образователна панорама за професионалното информиране и насочване на учениците.

1.9.3. Организиране и провеждане на информационна кампания сред учениците от VII клас относно план-приема след завършено основно образование.

**Мярка 1.10. *Намаляване на дела на преждевременно напусналите образователната система и реинтеграция.***

1.10.1. Прилагане на нормативната уредба за оценяване на индивидуалните потребности от допълнителна подкрепа на деца в риск, като се извършва оценка на рисковите фактори за развитието и защитните фактори в ситуацията на детето или ученика и неговата среда, и се създава план за краткосрочна допълнителна подкрепа. Водене на Регистър на децата и учениците в риск.

1.10.2. Проучване на необхванатите в училище ученици от социално слаби и ромски семейства.

1.10.3. Подобряване на обмена на данни и координацията и сътрудничеството между институциите по конкретни случаи на напускане на образователната система, и по обхвата на учениците, подлежащи на задължително обучение.

1.10.4. Събиране и обобщаване на информация на общинско ниво на процесите по напускане и реинтегриране на ученици в образователната система. Анализ на причините за преждевременно напускане на образователната система в края на учебен срок и края на учебна година.

1.10.5. Разширяване на обхвата и ефективността на целодневната организация на учебния ден.

1.10.6. Осигуряване на допълнителна подкрепа на деца в риск чрез оценка на рисковите фактори, планиране и реализиране на мерки за предотвратяване на отпадането.

1.10.7. Взаимодействие между детската градина и училището чрез общи инициативи за по-плавен преход от детската градина към училището.

1.10.8. Мерки за подкрепа на детето и ученика в прехода към училище и между образователните етапи и степени.

1.10.9. Използване на възможностите на медиатори за разяснителни кампании против ранните бракове в ромските общности.

1.10.10. Реинтегриране на ученици в образователната система в други форми на обучение, съгласно ЗПУО.

1.10.11. Инициативи на ниво училище и община с участието на ученици в благотворителни и доброволчески дейности.

**Мярка 1.11. *Познаване от страна на общината и образователните институции и използване на възможностите на Наредба № 13 за гражданското, здравното, екологичното и интеркултурното образование.***

1.11.1. Разширяване на възможностите за включване на децата и младите хора във форми за съвременно здравно образование с цел изграждане на знания, умения и нагласи, необходими през целия живот.

1.11.2. Разширяване на въвеждането на гражданско, здравно, екологично и интеркултурно образование във всички части на учебния план и начини и форми посочени в глава трета на *Наредба № 13 за гражданското, здравното, екологичното и интеркултурното образование*, вкл. и в предучилищното образование.

1.11.3. Определяне на политики и програми на училищата и детските градини по гражданско, здравно, екологично и интеркултурно образование съгласно чл. 15 от *Наредба 13 за гражданското, здравното, екологичното и интеркултурното образование* в съответствие с целите и ценностите на приобщаващото образование като:

- гарантиране на правото на всяко дете и ученик на достъп до детска градина или училище, най-близо до неговото местоживеене, и на правото му на качествено образование;

- прилагане на диференцирани педагогически подходи в съответствие с интересите и стимулиращи мотивацията на детето и на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;

- равнопоставеност и недопускане на дискриминация при провеждане на предучилищното и училищното образование, гаранции за които са създадените условия за обучение на всички деца и ученици заедно, независимо от трудностите и различията, които може да възникнат при ученето и научаването и при участието им в дейността на детската градина или училището;

- намаляване на влиянието на социалните неравенства върху ученето и върху участието на децата и учениците в дейността на детската градина или училището.

**ОПЕРАТИВНА ЦЕЛ 2.**

**Повишаване капацитета на човешките ресурси за осигуряване потребностите на всички деца и ученици**

**Мярка 2.1. *Осигуряване на специалисти в училищата, детските градини и общинските институции за предоставяне на обща и допълнителна подкрепа на децата и учениците.***

2.1.1. Обезпеченост с правоспособни, мотивирани и квалифицирани учители и специалисти – педагогически съветници, логопеди, психолози и ресурсни учители в детските градини и училищата.

2.1.2. Взаимодействие между институциите за съвместно ангажиране на необходимите специалисти.

2.1.3. Осигуряване на ресурсни учители за краткосрочна и дългосрочна допълнителна подкрепа на децата и учениците със специални образователни потребности по начините, определени от нормативната уредба – назначени в училището и в детската градина или от РЦПППО.

2.1.4. Въвеждане на практиката за назначаване на помощник на учителя при повече от 3 деца или ученици със СОП в групата/паралелката;

2.1.5. Използване на професионалните компетенции на специалистите, работещи в социалните услуги делегирани от държавата дейности (ЦОП, ЦСРИ) в подкрепа на децата със СОП и с рисково поведение.

**Мярка 2.2. *Повишаване квалификацията на педагогическите специалисти за придобиване и усъвършенстване на компетентностите за идентифициране на потребностите от обща и допълнителна подкрепа.***

2.2.1. Предоставяне на информация за възможности за квалификация на педагогическите специалисти, свързани с приобщаващото образование;

2.2.2. Провеждане на обучения на училищно, общинско и областно ниво за учители, педагогически съветници и други специалисти, които работят с деца и ученици със СОП.

2.2.3. Осигуряване на методическа подкрепа и обучение на педагогическите специалисти от детските градини за ранно разпознаване на риска от обучителни затруднения.

2.2.4. Обмен на добри практики и споделяне на опит на ниво училище, община, област.

2.2.5. Осигуряване на въвеждащо и продължаващо обучение от РЦПППО на лица, назначени на длъжността „помощник на учителя“ за групи и класове с повече от три деца или ученици със СОП

2.2.6. Предоставяне на институциите и на педагогическите специалисти на информация за квалификационни възможности.

2.2.7. Изготвяне на програма за квалификация на педагогически специалисти, работещи с деца и ученици със СОП от Регионалния център за подкрепа на процеса на приобщаващото образование – Шумен.

**Мярка 2.3. *Сътрудничество между педагогическите специалисти и обмен на добри практики.***

2.3.1. Организиране на форуми за споделяне на опит и добри практики от педагогическите специалисти – на училищно, общинско и областно ниво.

2.3.2. Провеждане на кръгла маса с преподавателите по БЕЛ на тема *„Обучението по български език в контекста на езиковата ситуация в област Шумен“.*

2.3.3. Провеждане на дискусионен форум на тема „*Добри практики за осигуряване на допълнителната подкрепа за личностно развитие на децата и учениците*“.

**ОПЕРАТИВНА ЦЕЛ 3.**

**Организационно развитие на институциите в системата на предучилищното и училищно образование за ефективно интегриране на целите, принципите, подходите и процедурите на новата нормативна уредба за приобщаващо образование**

**Мярка 3.1. *Развитие на капацитета на училищата и детските градини за успешно прилагане на новата нормативна уредба.***

3.1.1. В изпълнение на *Наредба за приобщаващото образование* детските градини и училищата включват в годишните си планове дейности, срокове и отговорници за предоставяне на подкрепа за личностно развитие и изготвят обобщен доклад за състоянието на процеса на приобщаващото образование.

3.1.2. В изпълнение на *Наредба за приобщаващото образование* директорите на детските градини и училищата определят координиращ екип в институцията в началото на всяка учебна година. Ролята на координиращият екип е да организира и координира процеса на осигуряване на общата и допълнителната подкрепа за личностно развитие на децата и дейността на екипите за подкрепа за личностно развитие.

3.1.3. Прилагане на изискванията на Наредба № 6 за усвояването на български език.

**Мярка 3.2*. Създаване на Регионален екип за подкрепа за личностно развитие на децата и учениците със специални образователни потребности и укрепване на капацитета му от специалисти, увеличаване броя на мобилните групи, с цел осигуряване на по-пълен обхват за извършване на своевременна и ефективна оценка на индивидуалните потребности на децата и учениците.***

**Мярка 3.3. *Възлагане от страна на общината на дейностите за подкрепа за личностно развитие на деца и ученици на ЦПЛР в друга община или на доставчици на социални услуги.***

3.3.1. Проучване на необходимостта от възлагане на дейности по допълнителна подкрепа за личностно развитие на децата и учениците на ЦПЛР в друга община.

3.3.2. Проучване на необходимостта от възлагане на дейности по допълнителна подкрепа за личностно развитие на децата и учениците на лицензирани доставчици на социални услуги.

3.3.3. Използване кадровия ресурс на доставчиците на социални услуги за обезпечаване на допълнителната подкрепа за личностно развитие.

3.3.4. Психо-социална рехабилитация на деца и ученици в ЦОП.

**ОПЕРАТИВНА ЦЕЛ 4.**

**Подобряване на материалните условия и достъпност на средата за обучение на деца и ученици със специални образователни потребности в институциите в системата на предучилищното и училищно образование**

**Мярка 4.1. *Подобряване на специализираната подкрепяща среда в образователните институции.***

4.1.1. Създаване и оборудване на кабинет за ресурсно подпомагане във всяко училище и детска градина, в които има деца със СОП и периодично обновяване на ресурсните кабинети с дидактични материали.

4.1.2. Обзавеждане на помещенията така, че да дават възможност да се устроят учебни места за ученици в инвалидни колички, както и учебни места за ученици с увреден слух, с достатъчна осветеност, която да позволява детето или ученикът свободно да отчита по устните на учителя.

4.1.3. Осигуряване на достъп за обслужване на деца и ученици с увреждания в останалите помещения (библиотеки, административни кабинети и други).

4.1.4. Реализиране на проекти по Националните програми на МОН, насочени към осигуряване на съвременна образователна среда, достъпност и сигурност на средата.

**Мярка 4.2*. Осигуряване на специализиран транспорт от дома на детето с увреждане до съответната детска градина, училище или център за подкрепа за личностно развитие. Подкрепа и наблюдение на изпълнението на задълженията на общините за осигуряването на специализиран транспорт за децата с увреждания.***

**Мярка 4.3. *Организиране на необходимите разумни улеснения за участие на учениците със СОП в национални външни оценявания и държавни зрелостни изпити.***

**ОПЕРАТИВНА ЦЕЛ 5.**

**Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика, осигуряване на обществената информираност и съпричастност към целите на приобщаващото образование**

**Мярка 5.1. *Взаимодействие с родителите.***

5.1.1. Повишаване информираността на родителската общност за функциите на психолога, логопеда, рехабилитатора на слуха и говора при осъществяване на психо-социалната рехабилитация и рехабилитацията на комуникативните нарушения.

5.1.2. Информиране на родителите за възможностите и насочване на учениците със специални образователни потребности след VІІ и Х клас за продължаване на образованието или за придобиване на професионална квалификация от Регионален екип за подкрепа за личностно развитие на децата и учениците със специални образователни потребности към Регионален център за подкрепа на процеса на приобщаващото образование

5.1.3. Своевременно информиране на родителите на деца в риск от отпадане от образователната система и предприемане на мерки, консултиране със специалист и др.

5.1.4. Приобщаване на родителите към училищната общност чрез включването им в дейности на ниво училище.

5.1.5. Създаване на „Училище за родители“ в образователните институции, обучаващи деца и ученици със СОП, с цел консултиране, разяснителни кампании и обмяна на опит.

**Мярка 5.2*. Развитие на ефективни форми за работа с родителите на деца и ученици с обучителни трудности и със специални образователни потребности.***

5.2.1. Осигуряване на подкрепяща среда за семействата и близките на децата със СОП - консултиране с психолози, логопеди, социални работници, тренинги и др.

5.2.2. Организиране срещи на родители със сходни проблеми за обмяна на опит и полезна информация.

5.2.3. Привличане и използване ресурса на родителите за обогатяване на възможностите за въздействие, социализация и развитие – включване в екипи, извънкласни форми и групи, интелектуален, финансов, емоционален ресурс и т.н.

5.2.4.Прилагане на разнообразни и ефективни подходи за информиране на родителите за възможностите за обща подкрепа за личностно развитие и тяхната роля в процеса.

5.2.5. Провеждане на срещи с родителите/настойниците на децата и учениците с екипа за подкрепа за личностно развитие, с оглед предоставяне на актуална информация за състоянието на ученика, включително актуални медицински документи при наличие на такива, както и други документи с цел извършване на обективна оценка на образователните потребности от екипа от специалисти.

5.2.6. Въвеждане на практиката за назначаване на помощник на учителя на 3 и повече деца и ученици със СОП, който да подпомага работата на учителя и функционирането на детето/ученика в образователната среда.

5.2.7. Въвеждане на практиката за назначаване на социален работник в училищата и детските градини, който да изпълнява функцията на медиатор между семейството, обкръжението на детето/ученика и образователната институция.

5.2.8. Информиране на родителите за възможностите за продължаване на образованието или за придобиване на професионална квалификация на учениците със СОП след VII и X клас и съвместен избор на най- благоприятна възможност за образование. Насочване на ученици с хронични заболявания, с физически и сензорни увреждания за прием по документи след завършено основно образование от определена комисия от началника на Регионалното управление на образованието – Шумен.

5.2.9. Повишаване информираността на родителите относно затрудненията в образователния процес на техните деца и възможностите за преодоляването им (консултации, допълнително обучение, форми за извънкласни и извънучилищни дейности).

5.2.10. Работа с родителите и настойниците, които възпрепятстват децата редовно да посещават детска градина и училище.

5.2.11. Осигуряване на адекватна и достатъчна информация за родителите за процеса на приобщаващото образование на институционалните сайтове.

5.2.12. Осигуряване на психологическа подкрепа и професионална помощ на родителите на деца с проблеми в развитието от Група за родителско консултиране към РЦПППО - Шумен

**Мярка 5.3. *Работа с родителите на деца и ученици с изявени дарби.***

5.3.1. Консултиране на родителите на деца с изявени дарби и насочване към специалисти за развитие на детето.

5.3.2. Разяснителни и информационни кампании за предлаганите услуги за деца с изявени дарби, специалисти в различните сфери на развитие и общински програми и мерки за стимулиране на деца с изявени дарби.

**Мярка 5.4. *Подобряване на координацията и сътрудничеството между институции по отношение на работата с децата в риск и деца, жертви на насилие.***

5.4.1. Прилагане на *Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция***.**

5.4.2. Прилагане на *Механизма за противодействие на училищния тормоз между децата и учениците в училище.*

5.4.3. Съвместни дейности на институциите в системата на предучилищното и училищното образование с ОЗД и Местните комисии за борба с противообществените прояви на малолетни и непълнолетни (МКБППМН) в подкрепа на деца с рисково поведение и жертви на насилие (периодични срещи, планове за действие, годишни анализи).

5.4.4. Провеждане на срещи-разговори в училищата, с участието на ученици и представители на МВР, ОЗД, МКБППМН.

5.4.5. Образователни програми и кампании в училище и/или в рамките на ЦОП и/или МКБППМН за превенция на рисково поведение (агресия; насилие; отклоняващо се и рисково поведение на деца и ученици)

5.4.6. Провеждане на съвместни кампании с РЗИ срещу зависимостите по повод: 31 май – Световен ден без тютюнев дим; 26 юни – Международен ден за борба със злоупотребата и нелегалния трафик на наркотици; 18 октомври – Европейският ден за борба с трафика на хора; 1 декември – Световен ден за борба със СПИН и др., разработка и разпространение на информационни материали под формата на флаери, дипляни и др.

**Мярка 5.5. *Взаимодействия между участниците в образованието и институциите по отношение на отпадането от училище и обединяване на усилията за връщане в образованието на отпаднали ученици.***

5.5.1. Ангажиране с конкретни мерки на обществените съвети, ученическите съвети, ученици и родители-доброволци в дейности, насочени към приобщаването на ученици в риск, ученици в неравностойно положение и подпомагането им да намерят и заемат своето място в училищния живот и в обществото.

5.5.2. Развитие на целодневна организация на учебния процес, като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.

5.5.3. Сътрудничество с библиотеките, мерки за повишаване на грамотността в полза на предотвратяване на обучителните трудности и отпадане.

**Мярка 5.6. *Междуинституционално сътрудничество и координация****.*

5.6.1. Повишаване ефективността на комуникацията между детски градини, училища, Регионален център за подкрепа на процеса на приобщаващото образование, Регионалното уравление на образованието Шумен, общини и всички останали участници в процеса на образование.

5.6.2. Координация и съгласуваност на действията на ръководствата на детските градини и училищата и Регионален център за подкрепа на процеса на приобщаващото образование с цел обезпечаване на специалисти за оценка на индивидуалните потребности на децата и учениците със специални образователни потребности.

5.6.3. Регионален център за подкрепа на процеса на приобщаващото образование–Шумен събира, анализира и обобщава информация, свързана с процеса на приобщаващото образование; формира база-данни за специалистите, които предоставят допълнителна подкрепа в област Шумен.

5.6.4. Регионалното управление на образованието, след приключване на учебната година, предоставя обобщена информация за състоянието на процеса на приобщаващото образование на областния управител и органите на местното самоуправление/общините.

**Мярка 5.7. Сътрудничеството с НПО и гражданското общество за осигуряване на обществената информираност и съпричастност към целите на приобщаващото образование**

5.7.1. Провеждане на разяснителни кампании, чрез които да се даде яснота за начина, по който протича процеса на приобщаване, неговият смисъл и ефект за всички деца. В основата на кампаниите да стои идеята, че всяко дете със специални нужди има реалните възможности да води един пълноценен и сравнително независим живот, стига да бъде подкрепено своевременно и да му бъде предоставена тази възможност.

5.7.2. Промяна на нагласите в училищата и детските градини, в които да възприемат индивидуалните различия между децата като източник на богатство и разнообразие, а не като проблем.

# ИНДИКАТОРИ ЗА ПОСТИГАНЕ НА ЦЕЛИТЕ НА СТРАТЕГИЯТА

Постигането на целите общинската стратегия за подкрепа за личностното развитие на деца и ученици ще се следи чрез следните индикатори:

-Брой преобразувани институции;

-Брой детски градини и училища, които самостоятелно организират и обезпечават ресурсното подпомагане на децата и учениците;

-Брой деца/ученици със СОП, на които е предоставена допълнителна подкрепа;

-Брой педагогически специалисти, участвали в обучения за развитие на професионалните компетенции за предоставяне на обща и допълнителна подкрепа за личностно развитие;

-Брой институции с подобрение на материалната база – нови елементи, достъпна архитектура, разкрити кабинети и др.;

-Брой детски градини и училища, в които работят педагогически съветници, психолози, логопеди и др. специалисти;

-Брой дейности в училищата и детските градини за ранно оценяване на потребностите и превенция на обучителните затруднения;

-Брой педагогически и психологически консултации за преодоляване на трудности в обучението, процеса на учене и комуникацията в учебна среда, включително брой срещи с родители;

-Брой училища и детски градини с подобрено информационно и библиотечно обслужване;

-Брой инициативи в областта на здравното образование и здравословен начин на живот;

-Брой училища и детски градини с организирани занимания по интереси и брой включени деца;

-Брой деца и ученици включени в обучителни, творчески, възпитателни, спортни и туристически дейности през ваканциите;

-Брой реализирани проекти;

-Брой разработени индивидуални учебни планове и индивидуални учебни програми за ученици със СОП;

-Брой случаи, в които е имало прилагане на Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция;

-Брой награди – първо, второ и трето място на общински, областни, национални и международни конкурси, олимпиади, състезания, турнири и др.;

-Брой отпуснати стипендии и еднократно финансово и материално стимулиране;

-Брой проведени кампании и дейности по превенция употребата на наркотични вещества;

-Инициативи в областта на науката, изкуствата и спорта на ниво ДГ/училище, община, област;

-Обучения и занимания за деца и ученици, свързани с гражданското и здравното образование, доброволчество, придобиване на умения за лидерство и др.

-Индивидуални консултации за мотивацията на учениците за учене и професионална реализация;

-Дискусии с ученици и родители по теми, свързани с избора на образование, професия и работа.

# КООРДИНИРАНЕ НА ИЗПЪЛНЕНИЕТО НА СТРАТЕГИЯТА

 Община Хитрино отговаря за цялостното изпълнение на общинската стратегия и приноса към изпълнението на областната стратегия. Целите се постигат с общите усилия на всички заинтересовани страни, в съответствие с компетенциите им и планираните цели и дейности.

 За изпълнение на общинската стратегия, ежегодно до 30 април, общинския съвет, по предложение на кмета и след съгласуване с Регионалното управление на образованието, приема **годишен план** за изпълнение на дейностите за подкрепа на личностно развитие. Общинската стратегия и съгласуваният и приет годишен план се изпращат на областния управител до 15 май.

Изпълнението на Годишния общински план се координира и отчита по ред, определен от кмета на Община Хитрино и в сроковете, посочени в чл. 197, ал. 3 от *ЗПУО*. Изпълнението на общинския план се отчита и на областно ниво - до 01 март на следващата година трябва в областна администрация Шумен да се представи отчет за изпълнението на дейностите по общинския годишен план.

Събирането на информация за изпълнените дейности и постигнатите индикатори по изпълнение на целите на областната стратегия започва три месеца преди да изтече срокът на стратегията. В същия период започва и организацията за изготвянето на нова областна стратегия за следващия период.

# ФИНАНСОВ РЕСУРС

Основните източници на финансиране:

- Общински бюджети;

- Делегирани бюджети на училищата;

- Бюджети на Министерство на образованието и науката, Министерство на културата, Министерство на здравеопазването, Министерство на младежта и спорта;

- Фондове на ЕС – Оперативна програма „Наука и образование за интелигентен растеж”, Оперативна програма „Развитие на човешките ресурси” и други;

- Частно финансиране, дарения.

# ЗАКЛЮЧЕНИЕ

Включването на подкрепата за личностно развитие като нов компонент в закона отваря пътя за трансформация на образователната среда и за организиране на всички нейни елементи, обединяване на ресурсите, изграждане на позитивен психологически климат на приемане на различията, емоционално благополучие и успех на всеки.

Подкрепата извежда на преден план динамичният аспект на обучителните отношения между ученика и учителя и отношенията между учениците, учителите, родителите, специалистите и другия персонал, при който всеки участва в процеса на разкриване и развитие на индивидуалния потенциал и приобщаване.

Успехът на този процес минава през преместване центъра на приобщаващото образование в детската градина и в училище, през овластяване на образователните институции и на тяхното лидерство, през превръщането на детската градина и училището в общност от професионалисти, които имат и знанията и уменията как да бъдат полезни на децата, които работят в отношения на доверие, в екип, с участието на родителите и най-вече с участието на самите деца.

Качественото образование предполага непрекъснато надграждане на знания и умения с оглед максимално развитие на потенциала на всяко дете и възможност за пълноценна социална реализация. От една страна, образованието трябва да позволи да се развие заложеното у всяко дете. То трябва да насърчава проявлението и максималното развитие на способностите на детето, както в процеса на обучение (натрупване на знания и формиране на умения), така и в процеса на възпитание (развитие на личността). От друга страна, системата на предучилищното и училищното образование трябва да създава условия за добра социална реализация, както в професионален, така и в личностен план. Детето трябва да може да реализира в максимална степен своите житейски планове, като зачита правилата и не накърнява правото на другите да реализират своите житейски планове.

Равният достъп до качествено образование означава осигуряване на достъп на всички деца до съизмеримо по качество образование. За целта трябва да се осигури възможността децата и учениците да посещават училища и детски градини със съвременна материално-техническа база и с квалифицирани учители, където те да получават образование, съответстващо на потребностите на съвременния живот.

Настоящата Стратегия за подкрепа за личностно развитие на децата и учениците в община Хитрино (2020-2021 г.) е приета с Решение № 27 на Общински съвет Хитрино, по Протокол № 2, точка 8.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС ХИТРИНО